b'\n_START_ARTICLE_\nPaciento patik\xc4\x97tinis\n_START_SECTION_\nVeiklos principai\n_START_PARAGRAPH_\nPaciento patik\xc4\x97tinio pagrindinis veiklos principas yra palaikyti paciento pozicij\xc4\x85 jo santykiuose su personalu. Gydymo \xc4\xafstaigos personalas negali daryti jokios \xc4\xaftakos paciento patik\xc4\x97tinio veiklai. Paciento patik\xc4\x97tinis atlikdamas pareigas gerbia kliento privatum\xc4\x85, laikosi konfidencialumo.\n_START_SECTION_\nLietuvoje\n_START_PARAGRAPH_\nOficialiai paciento patik\xc4\x97tinio pareigyb\xc4\x97 Lietuvoje dar ne\xc4\xafteisinta, paciento patik\xc4\x97tiniai joje dirba nuo 2006 met\xc5\xb3 bir\xc5\xbeelio m\xc4\x97nesio. 2006 metais dirbo viena paciento patik\xc4\x97tin\xc4\x97, \xc5\xa1iais metais patik\xc4\x97tini\xc5\xb3 \xe2\x88\x92 3. Paciento patik\xc4\x97tiniai dirba Vilniaus klinikin\xc4\x97je Vasaros ligonin\xc4\x97je, Antakalnio bei Karolini\xc5\xa1ki\xc5\xb3 poliklinikose. Tikimasi i\xc5\xa1pl\xc4\x97sti \xc5\xa1ios pareigyb\xc4\x97s tinkl\xc4\x85 visoje Lietuvoje._NEWLINE_Paciento patik\xc4\x97tinio pareigyb\xc4\x97s poreikis Lietuvoje i\xc5\xa1kilo po to kai nepriklausomi ekspertai prast\xc4\x85 \xc5\xbemogaus teisi\xc5\xb3 pad\xc4\x97t\xc4\xaf psichikos sveikatos \xc4\xafstaigoje. Paai\xc5\xa1k\xc4\x97jo, kad paciento kova u\xc5\xbe savo teises gydytoj\xc5\xb3 ne retai palaikytos jo ligos po\xc5\xbeymiu, arba papras\xc4\x8diausiai ignoruojamos. Ypa\xc4\x8d paciento patik\xc4\x97tinio palaikymas reikalingas tokiu atveju, kai asmuo pripa\xc5\xbeintas neveiksniu, nes jis net neturi teis\xc4\x97s kreiptis \xc4\xaf teism\xc4\x85 ir ginti save._NEWLINE_Lietuvoje paciento patik\xc4\x97tiniai da\xc5\xbeniausiai susiduria su probleminiais globos reguliavimo, diagnoz\xc4\x97s patikslinimo, gydymo skyrimo, veiksnumo klausimais.'